คือผมมีตุ่มใสๆที่คอแสบที่คอแสบ อาการปวดไม่มีครับมีแต่แสบ ผมหมั่นใส้ ไม่รุ้ว่าเป็นอะไร ผมบีบแตกหมดเลยคนับ พอผ่อนไป2-3วันมันก้เป็นแผลแห้งหายครับ แต่ลักษณะเหมือนงูสวัสครับผม มันใช่งูสวัสมั้ยครับ แต่ว่าพอบีบแล้วมันก้เปนแผลแห้งหายเลยครับ
สวัสดีค่ะ งูสวัด คือโรคติดเชื้อไวรัส มีสาเหตุเกิดจากเชื้อไวรัสชนิดเดียวกับเชื้อที่เป็นสาเหตุของโรคอีสุกอีใส หากเชื้อชนิดนี้เข้าสู่ร่างกายผู้ที่ไม่เคยได้รับเชื้อก็จะทำให้เป็นโรคอีสุกอีใส และเมื่อหายเป็นปกติแล้ว เชื้อดังกล่าวจะเข้าไปอยู่บริเวณปมประสาทของร่างกาย เมื่อร่างกายอ่อนแอ เชื้อก็จะออกจากปมประสาทและทำให้เกิดโรคที่ผิวหนังตามเส้นประสาทของผมประสาทนั้นๆ ซึ่งเรียกว่า งูสวัด โดยลักษณะของโรคงูสวัด คือจะเป็นผื่นที่เป็นตุ่มน้ำใสอยู่กันเป็นกลุ่ม ละมีอาการปวดแสบปวดร้อนร่วมด้วย บางรายอาจมีอาการไข้ ปวดศีรษะ ปวดเมื่อยตัว คลื่นไส้ อ่อนเพลีย ปวดท้อง ร่วมด้วย หลังจากนั้น ตุ่มน้ำจะค่อย ๆ แห้งตกสะเก็ดไปใน 7-10 วันดังนั้น หากมีแค่อาการแสบ ไม่ได้ถึงขึ้นปวดแสบปวดร้อน และตุ่มตกสะเก็ดแห้งไปใน 2-3 วัน ก็ไม่น่าใช่โรคงูสวัดค่ะดังนั้น ตุ่มใสๆ ที่เกิดขึ้น อาจเกิดจากสาเหตุอื่นๆ เช่น- เป็นผื่นแพ้สัมผัสหรือระคายเคืองต่อสารต่างๆ แต่มักจะมีอาการคันร่วมด้วย- ผื่นจากด้วงก้นกระดก แต่จะมีอาการคัน และแสบร้อนร่วมด้วย- ผื่นจากการโดนแมลงสัตว์กัดต่อยต่างๆอย่างไรก็ตาม หากในตอนนี้ ตุ่มได้แตกและแห้งไปแล้ว ก็ไม่ได้อันตรายอะไร และไม่จำเป็นต้องทำอะไรต่อ หลังจากนี้ หากเกิดสะเก็ดขึ้น ก็ยังไม่ควรไปแกะสะเก็ดออก และไม่ควรไปถูหรือเกาค่ะ